**Laitakarin tuulivoimalaitokset** ovat Pohjois-Pohjanmaalla Iin kunnan Laitakarissa sijaitsevat eri omistajien kaksi tuulivoimalaitosta, jotka eivät muodosta tuulivoimapuistoa. Vanhin on Iin Energian omistama 1,0 megawatin voimalaitos niemen kärjessä ja uudempi on Lumituuli Oy:n omistama 0,8 megawatin voimalaitos satamaan vievän tien varressa. Tuulivoimalaitokset tuottavat sähköenergiaa vuosittain 3,6 gigawattituntia.

Yleistä
-------

VTT:n keräämissä tuulivoiman vuositilastoissa ensimmäistä tuulivoimalaa kutsuttiin aluksi tunnuksella *Ii*, sillä Iissä ei tuolloin ollut muita tuulivoimalaitoksia. Myöhemmin tilastojen tunnus tarkennettiin *Laitakari 1*. Kun Laitakarin satamaan pystytettiin Winwindin tuulivoimalaitos, sai se tunnuksen *Laitakari 2*.

Sataman tuulivoimalaitos
------------------------

Vanhin tuulivoimalaitos valmistui tammikuussa 1997 ja sen rakensi Iin Energia Oy. Se oli tanskalaisen Nordtankin valmistama NTK500/37, jonka napakorkeus on 39 metriä, tuuliturbiinin halkaisija 37 metriä, ja jonka kapasiteetti on 500 kilowattia eli 0,5 megawattia. Se toimi elokuuhun 2009 asti , jolloin yhtiö purki sen pois.

Sataman uusi tuulivoimalaitos on suomalaisen Winwindin valmistama WWD-1-64, jonka napakorkeus on 70 metriä, tuuliturbiinin halkaisija 64 metriä, ja jonka kapasiteetti on 1 000 kilowattia eli 1,0 megawattia. Sen vuosituotanto on ollut noin 2,6 gigawattituntia. Voimalaitos sijaitsee Laitakarin niemenkärjessä satama-alueella. Se aloitti toimintansa helmikuussa 2009. Satamassa toimi tämän mukaan kaksi tuulivoimalaa noin puoli vuotta rinnakkain.

Sipin tuulivoimalaitos
----------------------

Lumituuli Oy pystytti Laitakarin tien varteen, noin 2,5 kilometrin päähän satamasta, uutena hankkimansa tuulivoimalan. Kauppaan kuului 15 vuoden huoltosopimus. Se on saksalaisen Enerconin valmistama E53, jonka napakorkeus on 73 metriä, tuuliturbiinin halkaisija 53 metriä, ja jonka kapasiteetti on 800 kilowattia eli 0,8 megawattia. Sen vuosituotanto on noin 2,0 gigawattituntia ja sen sähköliittymä on Iin Energian sähkönjakeluverkossa.

Voimalaa alettiin rakentamaan elokuussa 2013 ja voimalaitos valmistui tammikuussa 2014. Avajaiset olivat helmikuussa 2014.

Katso myös
----------

* Luettelo Suomen tuulivoimaloista
* Luettelo Suomen lakkautetuista tuulivoimaloista

Lähteet
-------

1. 1 2 3  Laitakarin tuulivoimalaitos 1 (sijainti maastokartalla) *Karttapaikka*. Helsinki:  Maanmittauslaitos. Viitattu 3.1.2023.
2. 1 2 3  Laitakarin tuulivoimalaitos 2 (sijainti maastokartalla) *Karttapaikka*. Helsinki:  Maanmittauslaitos. Viitattu 3.1.2023.
3. 1 2  Laitakari 2 *www.thewindpower.net*.  7.5.2018. Ranska:  The Wind Power. Viitattu 3.1.2023. (englanniksi)
4. 1 2  Enercon E53/800 *www.thewindpower.net*.  17.7.2023. Ranska:  The Wind Power. Viitattu 3.1.2023. (englanniksi)
5. 1 2 3 4  Laitakarin tuulivoimala (PDF) *iinenergia.fi*. Ii:  Iin Energia Oy. Viitattu 3.1.2024.
6. 1 2 3 4 5  Ii, Sipi *lumituuli.fi*.  2014. Helsinki:  Lumituuli Oy. Viitattu 3.1.2024.
7. 1 2  Hannele Holttinen & Juha Kiviluoma: Tuulivoiman tuotantotilastot (PDF) *vuosiraportti 1999*.  24.5.2000. Helsinki:  Valtion tieteellinen tutkimuskeskus. Viitattu 3.1.2023.
8. ↑  Holttinen, Hannele: Tuulivoiman tuotantotilastot (PDF) *vuosiraportti 2006*.  2007. Helsinki:  Valtion tieteellinen tutkimuskeskus. Viitattu 3.1.2023.
9. 1 2  Holttinen, Hannele: Tuulivoiman tuotantotilastot (PDF) *vuosiraportti 2009*.  2010. Helsinki:  Valtion tieteellinen tutkimuskeskus. Viitattu 3.1.2023.
10. ↑  Holttinen, Hannele: Tuulivoiman tuotantotilastot (PDF) *vuosiraportti 2010*.  2011. Helsinki:  Valtion tieteellinen tutkimuskeskus. Viitattu 3.1.2023.
11. ↑  Laitakari 1 *www.thewindpower.net*.  17.12.2015. Ranska:  The Wind Power. Viitattu 3.1.2023. (englanniksi)
12. ↑  Nordtank NTK500/37 *www.thewindpower.net*.  7.6.2018. Ranska:  The Wind Power. Viitattu 3.1.2023. (englanniksi)
13. ↑  Winwind WWD-1-64 *www.thewindpower.net*.  4.9.2023. Ranska:  The Wind Power. Viitattu 3.1.2023. (englanniksi)
14. ↑  Laitakari 3 *www.thewindpower.net*.  4.9.2023. Ranska:  The Wind Power. Viitattu 3.1.2023. (englanniksi)